ZAPISNIK 
16. sjednice Vijeća Mjesnog odbora Lipnica,
održane u ponedjeljak, 26. rujna 2022. godine
 s početkom u 20,00 sati.

Nazočni članovi Vijeća: Hrvoje Azinović, Tomislav Kovačić, Dinko Kovačić, Ivan Kovačić i Goran Pavičić.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Ivan Kovačić, predsjednik Vijeća.


         Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 16. sjednicu Vijeća. Predlaže da se prije utvrđivanja dnevnog reda usvoji zapisnik 15. sjednice. Bez rasprave, jednoglasno (5 “za”), Vijeće prihvaća tekst zapisnika 15. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (5 “za”) usvojilo

DNEVNI RED:

[bookmark: _Hlk523472998]1. Izvješće s 8. koordinacije 
2. Pitanja, prijedlozi i obavijesti

/ Prelazi se na rad po dnevnom redu. /

Ad 1) Izvješće s 8. koordinacije

Ivan Kovačić je izvijestio članove Vijeća o održanoj 8. koordinaciji predsjednika Vijeća Gradske četvrti Brezovica s predsjednicima vijeća mjesnih odbora koja se održala 2. rujna 2022. Na koordinaciji se raspravljalo o realizaciji Plana komunalnih aktivnosti Gradske četvrti Brezovica u 2022. godini i planova malih komunalnih akcija mjesnih odbora u 2022. godini. Za sada su realizirane akcije iz asfalterskog programa MO Lipnica i Trpuci. Predsjednici vijeća mjesnih odbora iznijeli su prigovor na izvršavanje održavanja košnje, sanacija bankina i udarnih rupa.

Ad 2) Pitanja, obavijesti i prijedlozi

Ivan Kovačić otvara raspravu.
Goran Pavičić izvještava kako su došli do vlasnika privatne parcele koja se nalazi na trasi budućeg nogostupa na Lipničkoj cesti. Vlasnici će javiti kroz dva tjedna jesu li spremni dati suglasnost.
Dinko Kovačić, Ivan Kovačić i Goran Pavičić su pričali o zaraslim i neuređenim parcelama na području Mjesnog odbora Lipnica. Prijave građana će Vijeće Mjesnog odbora Lipnica dostaviti prema komunalnom i prometnom redarstvu.
Daljnje rasprave nije bilo, te je Vijeće završilo s radom u 21 sat.

Zapisnik sastavio: 							     
Petar Vukelić

